Αθήνα, 30 Νοεμβρίου 2023

**ΔΕΛΤΙΟ ΤΥΠΟΥ**

**ΣΥΛΛΟΓΗ ΥΠΟΓΡΑΦΩΝ ΑΠΟ ΟΔΟΝΤΙΑΤΡΟΥΣ**

 **ΕΝΑΝΤΙΑ ΣΤΑ ΝΕΟ ΦΟΡΟΛΟΓΙΚΟ ΝΟΜΟΣΧΕΔΙΟ**

Έναν πρωτότυπο και σύγχρονο τρόπο χρησιμοποίησαν οι Έλληνες Οδοντίατροι για να δείξουν στην Κυβέρνηση την αντίθεσή τους για το νέο φορολογικό νομοσχέδιο.

Μετά από απόφαση της Ελληνικής Οδοντιατρικής Ομοσπονδίας (Ε.Ο.Ο.), δημιουργήθηκε ειδική πλατφόρμα συλλογής ψηφιακών υπογραφών.

Οι Οδοντιατρικοί Σύλλογοι ανέλαβαν την προώθηση της ψηφιακής κινητοποίησης στα μέλη τους, ώστε να επιτευχθεί η μέγιστη δυνατή συμμετοχή. Η διαδικασία ξεκίνησε την Τετάρτη 29.11 και διεκπεραιώνεται μέσω της ιστοσελίδας της Ε.Ο.Ο.

Το πρώτο 24ωρο η συμμετοχή ξεπέρασε και τις πιο αισιόδοξες προσδοκίες, καθώς πάνω 1000 Οδοντίατροι συμπλήρωσαν τη σχετική φόρμα συνυπογράφοντας το ψήφισμα των ελευθέρων επαγγελματιών, όπως εκδόθηκε από το αρμόδιο Συντονιστικό Όργανο και προέβλεπε τη συλλογή υπογραφών με κάθε δυνατό τρόπο.

Στόχος παραμένει η κινητοποίηση των Οδοντιάτρων της χώρας και βέβαια η απόσυρση του νομοσχεδίου το συντομότερο δυνατό.